  Майя Бывальцева 2020-тӥ арын Удмуртиысь гурт возёсъёс тысё но пуртэсо юосты чакламлэсь 1 сюрс 500 гектарлы тросгес кизизы. 11-тӥ инвожое Удмуртиысь гурт возёсъя но сиён-юонъя министерствоын кизён ужъёслы йылпумъянъёс лэсьтӥзы, ивортэ удысэтлэн пресс-службаез. Таяз арын гуртоос бусыосы оштолэзьлэн кутсконаз ик потӥзы, азьвылэн ӵошатыса, быдэс толэзьлы вазьгес. Берло аръёсы элькунын тулыс бусыослэн сыӵе вазь вуэмзы ӧй вал. Возёсъёс чакламлэсь вылтӥ кизизы тысё, тысё но пуртэсо юосты (101 процентлы яке 1,5 сюрс гектарлы тросгес), рапсэз (113 процент яке 1,5 сюрс гектар) но долгунец етӥнэз )107 процент яке 656 гектар) Удмуртиысь гурт возёсъя но сиён-юонъя министерстволэн пресс-службаезВалэс юос улэ чаклам музъемзэс тужгес трослы – 113 процентлы – Сарапул ёросын будэтӥзы. Дэбес, Шаркан но Пичи Пурга ёросъёсын – 1 процентлы. Алнаш ёросын пульдостурын (рапс) кизёнъя чакланъёссэс 268 процентлы быдэстӥзы, Дэри ёросын – 81 процентлы, Вавож ёросын – 6 процентлы. Чакламзылэсь тросгес етӥн кизизы Юкаменск (15 процентлы), Можга (8 процентлы), Яр (6 процентлы) ёросъёс. Сьӧлта ёросын етӥн улэ ӧжыт музъемъёссы висъямын, но сое 290 процентлы будэтӥзы. Оглом тысё, тысё-пуртэсо юосты 286 сюрс 400 гектар вылэ кизизы, долгунец етӥнэз – 5 сюрс 41 гектар вылэ, пульдостурынэз – 382 гектаре Кукуруза кизёнъя чакланъёс та дырлы 97 процентлы быдэстэмын, бакча сиёнъёсъя – 85 процентлы, картофка мерттонъя - 96 процентлы. Минерал ватсэтъёс одӥг гектаре шорлыдын 21,9 килограмм понӥзы.  Тодэ вайыто, та дыре элькунысь тросэз ёросъёс пудо сиён дасяны потӥзы ни. Тегъёс: Ижкар Удмуртия гуртвозёс бусыужъёс кизён 100ар  